相從歌呈次元子真師川
作者：洪朋
朝代：宋

paragraphs: 鬰鬰窈窈城北方，祇園神界遥相望。
春暉澹蕩詩思長，愁絲挽春百尺强。
薰人著處風花香，亦有相從天上郎。
森然玉樹臨青陽，蒹葭無乃倚蒼蒼。
且置是事敷僧床，劇談一坐故難忘。
却來倚杖北天王，壁間詩翁五字章。
句法端在人則亡，人生遇值不合常。
反路日入下牛羊，願君連騎未渠央。